朝邑縣
朝邑縣，陝西省舊縣名。
禹貢冀州之地。殷時為芮國，有大荔戎。周春秋時為蒲關。秦厲共公伐大荔，取王城，築高壘以臨晉國，名臨晉。戰國時魏文侯重城於此，亦名臨晉。漢為臨晉縣，屬左馮翊。新莽更名監晉縣。東漢復為臨晉，屬左馮翊。晉因之，屬馮翊郡。南北朝後魏分置南五泉縣，屬澄城郡。西魏改為朝邑縣，以據朝坂，故名。隋因之，屬馮翊郡。
唐朝武德三年（620 年），析置河濱縣，貞觀二年（628 年）省。乾元三年（760 年），改河西縣，隸河中府。大曆三年（768 年），復名朝邑縣，還隸同州。五代、宋、金、元、明俱為朝邑縣，隸西安府同州。清代屬陝西同州府。
1949 年後屬渭南專區，1956 年起為省轄縣，1958 年因修建三門峽水庫，朝邑縣併入大荔縣。